**Сцэнарый фальклорна-абрадавага свята**

**для дзяцей старшай групы**

 **«ВЯЛIКДЗЕНЬ»**

***Праграмны змест***:

*- фармiраваць устойлiвую цiкавасць да беларускай мовы;*

*-пашырыць веды дзяцей пра хрысцiянскае свята «Вялiкдзень»;*

*-далучыць да гiсторыi* *i традыцый  сваёй Радзiмы; выхоўваць любоў* *i* *павагу да сваёй Бацькаўшчыны, народных традыцый i* *cвятаўбеларускага народа.*

*Зала ўпрыгожана ручнікамі, саматканымі посцілкамі; на стале  - куліч,  чырвоныя яйкі, галінкі вярбы.*

**Ход мерапрыемства**

*Заходзіць гаспадыня з дзецьмi* *ў  нацыянальным строі* *пад* *беларускую музыку.*

*\*\*\*\*\**

**Гаспадыня:**  Сёння ў нашым садзе свята,

                        Як жа тут гасцей багата!

                        ўсiх на свята запрашаю!

                        Я сардэчна вас вiтаю –

                        I дарослых, i дзяцей,

                        I шаноўных ўсiх гасцей.

                        Шанаванне добрым людзям!

                        Хай вам радасцi прыбудзе!

-Добры дзень, дарагія госці! Разам з вясной на нашу  зямлю прыйшло вялікае свята – Вялікдзень, Уваскрэсенне.

-Сёння мы будзем з вамі адзначаць яго!

**Гаспадыня:**  Некалі Бог паслаў на Зямлю свайго сына Іісуса Хрыста. Ён збаўляў людзей ад розных хвароб, выратоўваў ад смерці. Ён вучыў усіх жыць у згодзе, любіць адзін аднаго, дапамагаць слабым і хворым, заўсёды быць добрымі, чулымі, спагадлівымі. Паважаць і любіць Бога!

**1-е дзіця:**             Благаславі нас, маці, благаславі наш род.

                              Мы хочам Бога праслаўляці,

                              Ягоны верны ўвесь народ.

**2-е дзіця:**             Хай будзе Бог у сямейным коле,

                              Жыцці бацькоў, дзіцячых снах

                              Хай будзе ён у кніжцы, у школе,

                              У адпачынку, у працы днях.

**3-е дзіця:**             Хай будзе Бог у нас заўсёды –

                             У час вяселля і ў слязах,

                             Хвілінках, бурах і няўзгодзе,

                             Жыцці спакойным і трудах.

**4-е дзіця :**Хто  ў нядоле, хто ў бядзе,

                              Ён да тых iдзе.

                              Бо шанцуе нас ўсiх,

                              Як дзяцей сваiх.

**Гаспадыня:** Але  здарылася бяда. Іісус Хрыстос памёр пакутніцкай смерцю, а праз тры дні ўваскрэс.

**5-е дзіця:** У гэты дзень Iсус Хрыстос

                               З мёртвых уваскрэс.

                               Ён глядзiць цяпер на нас

                               З вышынi нябес.

**6-е дзіця:**     Хрыстос Васкрэс! К табе, о Божа,

                      І я ў дзень гэты просьбу шлю.

                      Хай Беларусь, мая старонка,

                      Уваскрэсне к вольнаму жыццю.

**Песня:** **«Пасху радостно встречаем»**  *(Слова В. Кузьменкова)*

1. Пасху радостно встречаем
И поём: «Христос воскрес!»
Мы все дружно отвечаем:
«Он воистину воскрес!»

**Припев:**
Он воскрес! Он воскрес!
Он воистину воскрес!
Он воскрес! Он воскрес!
Он воистину воскрес!

2. Всюду радость и объятья.
Брат, сестра: «Христос воскрес!»
Ад разрушен, нет проклятья,
Он воистину воскрес.

**Припев тот же.**

Он воистину воскрес!
Он воскрес! Он воскрес!
Он воистину воскрес!

**Гаспадыня:**  - Зараз мы з вамі будзем спяваць, гуляць ды Бога праслаўляць. На гэта свята існуе шмат павер’яў: раніцай усе дзеці і дарослыя павінны былі мыцца так, каб кропелькі вады не траплялі на падлогу. Пасля мыцця трэба было абавязкова павадзіць асвячоным яйкам па твары, каб заўсёды быў чыстым і не прыставалі ніякія балячкі. На вялікдзень родныя і знаёмыя віталіся не так, як звычайна, а словамі  “Хрыстос уваскрэс!”. У адказ чулі: “Сапраўды уваскрэс!”. Затым тройчы цалаваліся, частавалі адзін аднаго яйкамі, цукеркамі, жадалі дабра. У гэты дзень казалі, што сонейка іграе.

**7-е дзіця:**    Сонейка заззяла, над краем узышло,

                     З усмешкай нам паслала святочнае цяпло.

                     Пачатак яснай ранічкі – чароўнае праменне,

                     Святочная зараначка, прыроды абуджэнне.

**Гаспадыня:** - Давайце і мы прывітаем сонейка і павіншуем яго са святам.

**Выконваюць бел.нар. песню - «Свяці сонейка»**

1. Свяці, свяці, сонейка,

Каб нам было цёпленька.

     Ай, люлi, люлi. Лю-ленькi-люлi.

                                                    2.Пад хатаю седзячы,

                                                       Лусту хлеба дзержачы.

                                                       Ай, люлi, люлi. Лю-ленькi-люлi.

3. Дзiцятка люляючы,

Песенькi спяваючы.

Ай, люлi, люлi. Лю-ленькi-люлi.

**8-е дзiця:**Вялiкдзень! Вялiкдзень!

                                Цудоўны дзень!

                                Як сонца ўзыдзе,

                                Адступiцца цень.

**Гаспадыня: -**Добра спявалі. А нашым гасцям спадабалася? А зараз пагуляем. А каб добра пагуляць, ды моц яек паспытаць, спачатку аб зубкі трэба пастукаць, да  вуха прыкласці, паслухаць:

                          Калі яйка гудзе – значыць моцным будзе,

                          А калі не – значыць нехта разаб’е.

**Праводзіцца гульня «У біткі»**

**Деці выконваюць бел.** **народную песню «Чырвонае кока»**

1. Чырвонае кока ўжо недалёка,

Калiна-малiна, ягадзiца!

1. Цыбульку лупiцi, яечкi хварбiцi,

     Калiна-малiна, ягадзiца!

1. Яечкi хварбiцi, хлопчыкам дзялiцi,

Калiна-малiна, ягадзiца!

**Гульня «Раскруці яйка*»***

*(перамагае той, чыё яйка будзе круцiцца да*ў*жэй.)*

**Гспадыня:** - А зараз, дзеці, сядайце на крэслы. Я дакрануся да вас галінкай вярбы. Вярба першая вясну адчувае, першая сонейку лісток адкрывае. Прыміце ад мяне вярбовы пачастунак.

Гапасдыня ідзе паміж дзяцей і да кожнага дакранаецца вербнымі галінкамі.

                                       Верба  б’е, не я б’ю.

                                       Сёння Вялікдзень.

                                       Будзьце здаровы, як тая вярба,

                                       Будзьце вясёлы, як тая вясна,

                                       Слухайце бацькі, слухайце маці,

                                       Не забывайце ўсім памагаці,

                                       Старэнькім, маленькім,

                                       Ці хворым, можа,

                                       А вам усім хай Бог дапаможа.

*(Гаспадыня кранае галінкамі гасцей, якія прысутнічаюць на свяце).*

                                        Пачастуем мы вярбой гасцей,

                                        Каб хадзілі да сваіх сябро ў часцей,

                                        Каб здаровымі  былі,

                                        Многа добрых спраў рабілі,

                                        Мову родную, беларускую адрадзілі.

**Гаспадыня:**  - А зараз паслухайце верш пра чароўнае дрэва – вярбу.

**9-е дзiця:**         Куды не пасадзіш, яна прыжывецца,

                                   І проста, так проста  вярбою завецца.

                                   Вось дрэўца пасеклі, слупочак зрабілі,

                                   Глядзіш, а на заўтра карэньчык пусціла.

                                   Галінка з’явілася, дзе зрэз, дзе балюча,

                                   Як быццам  сказаць хоча: “Я – дрэўца жывуча”.

**Гаспадыня:** - А зараз давайце пагуляем у гульню **“Чыё яйка далей пакоціцца”.**Даўней існавала павер’е: чыё яйка далей пакоціцца, жыццё будзе доўгае і прыгожае. Запрашаю пагуляць.

**Праводзіцца гульня “Чыё яйка далей пакоціцца”.**

**Гаспадыня:** - Адкажыце, мае даражэнькія, а якая страва абавязкова прысутнічае на святочным  стале?

**Адказы дзяцей:** Пасхальны куліч.

**Дзяўчынка** *(выносіць на ручніку святочны куліч).*

                                        Свяці, свяці, сонейка,

                                        Каб нам было цёпленька.

                                        Пад хатаю седзячы,

                                        Лусту хлеба дзержачы.

*(Ставіць хлеб на стол).*

**10-е дзіця:**                     Мы жадаем усім гасцям

                                        Здароўя, шчасця многа год.

**11-е дзіця:**                      Няхай споўніцца, што жадаецца,

                                         Што задумана – усё прыдбаецца.

**12-е дзіця:**                       А найперш няхай будзе з вамі Бог,

                                          Каб нягоды ўсе абысці дапамог.

**Дзеці выконваюць танец “Рэчанька”.**

**Усе разам:**  Хрыстос Уваскрэс, добрыя людзі!

**Госці адказваюць:**  “Сапраўды Уваскрэс!”

*Свята скончана.*